प्रसार भारती शुरू से ही ऐसी स्थिति में था कि प्रभुता और नेतृत्व की अपनी स्थिति को बनाकर रखता। यह न केवल अपने राजस्व में लगातार बढ़ोतरी करता रहता बल्कि अपनी सामाजिक जिम्मेदारियों को भी बखूबी निभाता। लेकिन यह अपने घिसेपिटे कानूनों में ही उलझ रह गया। खुद के पास आने वाले नए विचारों और कॉन्सैप्ट्स पर इसने रोक लगाई और नतीज सब के सामने है। मेरी अध्यक्षता में जो समिति बनी और जिसने अंतत: दूरदर्शन के मेट्रो चैनल को जन्म दिया (डीडी 2 के नाम से लोकप्रिय मेट्रो चैनल एक समय अत्यंत लोकप्रिय चैनल था। लेकिन सरकार ने इसे बंद कर डीडी न्यूज का रूप दे दिया), ने कई सिफारिशें कीं जो व्यावहारिक थीं। लेकिन उन्हें कभी नहीं माना गया।